<diacritize> Laipe won yo si igbo Olodumare sugbon ile n su lo bee ni enikeni ko le wo igbo buruku naa ni oru afi eni ti gongo ba maa so mo lara. Nitori oniruuru awon eda abami gbogbo ni won maa n sire kiri ni oru, ati eyi ti o kere ati eyi ti o tobi, ati eyi ti o ni oju ati eyi ti ko ni, olori-meji ati olori-meta eyi ti o wa ni ihooho ati eyi ti o fi ewe bora, eyi ti o da bi ijimere ati eyi ti o ni iwo lori bi eranko: oniruuru awon nnkan bawonyi kun igbo naa de enu, nigba ti o ba si di oru ggbogbo won a maa sire won a maa sare kiri. Nitori idi eyi, inu okuta kan bayii ni baba mi ati awon obinrin wonni sun moju ojo naa. <yor>Láìpẹ wọn yọ si igbó Olódùmarè ṣùgbọn ilẹ ń ṣu lọ bẹẹ ni ẹnikẹni kò le wọ igbó burúkú náà ní òru àfi ẹni tí gọngọ bá máa sọ mọ lára. Nítorí onírúurú àwọn ẹdá abàmì gbogbo ni wọn máa ń ṣire kiri ní òru, àti èyí tí ó kéré àti èyí ti ó tóbi, àti èyí tí ó ni ojú àti èyí tí kò ní, olórí-méjì àti olórí-mẹta èyí tí ó wà ní ìhòòhò àti èyí tí ó fi ewé bora, èyí tí ó da bi ìjímèrè àti èyí tí ó ní ìwo lórí bí ẹranko: onírúurú àwọn nǹkan báwọnyí kún igbó náà dé ẹnu, nígbà tí ó bá sì di orù ggbogbo wọn a máa ṣiré wọn a máa sáré kiri. Nítorí ìdí èyí, inú òkúta kan báyìí ni bàbá mi àti àwọn obìnrin wọnnì sùn mọjù ọjọ náà. 